Žiljeta Binoša
Žiljeta Binoša (franču: Juliette Binoche; dzimusi 1964. gada 9. martā) ir franču aktrise. Viņa ir spēlējusi lomas vairākās plaši pazīstamās filmās: "Sliktās asinis" (Mauvais Sang, 1986), Les Amants du Pont-Neuf (1991), "Trīs krāsas: zilā" (1993), "Angļu pacients" (1996), Les Enfants du Siècle (1999), "Šokolāde" (2000), Dan in Real Life (2007), "Apstiprinātā kopija" (2010), "Kosmopolise" (2012), "Mīlestība vārdos un bildēs" (Words and Pictures, 2013), "Zils-Marijas mākoņi" (2014), "Godzilla" (2014), "Rēgs bruņās" (2017), "Vīrieši viņas dzīvē" (2017), "Augstākā sabiedrība" (2018), "Patiesība" (2019), "Kā būt labai sievai" (La bonne épouse, 2020). Binoša savas karjeras laikā ir ieguvusi arī vairākus nozīmīgus apbalvojumus, to vidū, Cēzara balvu, Eiropas Kino balvu un balvas Venēcijas kinofestivālā, Berlīnes kinofestivālā, Kannu kinofestivālā. Par lomu filmā "Angļu pacients" ieguvusi Amerikas Kinoakadēmijas balvu kā labākā aktrise otrā plāna lomā un BAFTA kino balvu. Šīm divām balvām vēlreiz tikusi nominēta par galveno lomu filmā "Šokolāde".